Lykilupplýsingar þurfa meira vægi
Fjármálaeftirlitið hefur sent íslenskum fjármálafyrirtækjum bréf þar sem mikilvægi lykilupplýsinga er ítrekað.
Bréfið var sent út hinn 23. desember sl. og þar segir að komið hafi í ljós við yfirferð á  heimasíðum rekstrarfélaga verðbréfasjóða og annarra fjármálafyrirtækja, sem markaðssetja verðbréfa- og fjárfestingarsjóði, að í svokölluðu samanburðarskjali hafi lykilupplýsingum ekki verið veitt það vægi sem þeim er ætlað lögum samkvæmt.
Fjármálaeftirlitið hefur farið þess á leit við félögin að þau yfirfari starfshætti varðandi framsetningu og sýnileika lykilupplýsinga á heimasíðu sinni og afhendingu lykilupplýsinga til fjárfesta á sölustað.
Þá eiga félögin að bæti úr vanköntum ef við á eigi síðar en 15. febrúar nk.
"Lykilupplýsingar virðast á heimasíðum margra fjármálafyrirtækja vera merktar sem ítarefni og virðist svokölluðum upplýsingablöðum eða einblöðungum gert mun hærra undir höfði en lykilupplýsingum," segir í bréfi FME.
"Fjármálaeftirlitið hefur jafnframt fengið upplýsingar um að fjárfestar hafi eingöngu fengið afhent upplýsingablöð en ekki lykilupplýsingar þegar þeir hafa leitast eftir að fá ráðgjöf um kaup á hlutdeildarskírteinum í verðbréfa- og fjárfestingarsjóðum á sölustöðum þeirra hjá fjármálafyrirtækjum."
Fjármálaeftirlitið hefur sent íslenskum fjármálafyrirtækjum bréf þar sem mikilvægi lykilupplýsinga er ítrekað.
Þar segir að komið hafi í ljós við yfirferð á  heimasíðum rekstrarfélaga verðbréfasjóða og annarra fjármálafyrirtækja, sem markaðssetja verðbréfa- og fjárfestingarsjóði, að í svokölluðu samanburðarskjali hafi lykilupplýsingum ekki verið veitt það vægi sem þeim er ætlað lögum samkvæmt.
Þá eiga félögin að bæti úr vanköntum ef við á eigi síðar en 15. febrúar nk.
"Lykilupplýsingar virðast á heimasíðum margra fjármálafyrirtækja vera merktar sem ítarefni," segir í bréfi FME.